Gigi Becali a intrat în direct la TV și a ales jucătorul său preferat din toate timpurile
FCSB - CFR Cluj s-a terminat 0-1, în etapa cu numărul nouă din cadrul play-off-ului Superligii României.
În ciuda învingerii, jucătorii roș-albaștrii au petrecut până dimineața întrucât titlul de campioană le-a fost înmânat la sfârșitul partidei. Gigi Becali, patronul echipei, s-a arătat optimist în privința echipei sale și așteaptă cu încredere participarea în preliminariile Champions League din sezonul următor.
În cadrul unei discuții despre cei mai de seamă jucători care au evoluat pentru FCSB în timpul mandatului său, din 2003 până în prezent, Gigi Becali a și-a creat echipa ideală "all-time" roș-albastră.
Gigi Becali: "Florin Tănase a fost favoritul meu!"
”Trebuie să fac pe compartimente. La atacanți, normal spui, datorită banilor, Man (n.r. Dennis Man, vândut la Parma pentru 11 milioane de euro), pe cine ai luat cei mai mulți bani? Cu siguranță Chiricheș (n.r. Vlad Chiricheș) e în echipa ideală, dintre toți fundașii e clar că e cel mai bun. Szukala (n.r. Lukas Szukala) îmi plăcea foarte mult.
După care la mijloc nu știi cu cine. Dacă nu apăreau Șut (n.r. Adrian Șut) și Lixandru (n.r. Mihai Lixandru), spuneam Bourceanu și Pintilii. Dar ăștia doi mi se par puțin mai buni decât ei. În atac a fost Thereau, care n-a jucat prea mult la noi și a fost și mai bun în Italia. A fost și Kapetanos.
Tănase (n.r. Florin Tănase), jucătorul care a fost favoritul meu. Portar, ca să spui unul, trebuie să fie cineva de excepție. N-am avut nici portari, nici jucători de mare excepție.
A, iartă-mă! Tătărușanu. Să mă ierte! Singurul jucător pe care pot să-l aleg la ora asta e Tătărușanu. N-are nimeni ce să îi spună, a jucat pe la multe echipe mari și ne-a calificat de multe ori. Rădoi era căpitan, căra pianul”, a declarat Gigi Becali, conform Digi Sport.
Cifrele lui Florin Tănase la FCSB
În cei șase ani petrecuți la echipa lui Becali, mijlocașul ofensiv și-a trecut în cont:
- 228 meciuri jucate
- 83 de goluri marcate
- 41 de pase decisive livrate
- 17.967 minute prestate în tricoul roș-albastru
Urmăriți SPORT.RO și pe Google News